4 กิจกรรมบอกลาออฟฟิศซินโดรม
หนุ่มสาวออฟฟิศคงจะรู้จักโรคออฟฟิศซินโดรม (Office Syndrome) กันอยู่แล้ว ซึ่งเป็นอาการปวดเมื่อยจากการนั่งทำงานในท่าเดิมเป็นเวลานาน และแม้คุณอาจคิดว่าไม่ได้ร้ายแรงอะไรสักเท่าไร แต่ออฟฟิศซินโดรมนั้นเกิดจากความเครียดและความเหนื่อยล้าสะสม หรือการอยู่ในท่าเดิมที่จ้องจอคอมพิวเตอร์ทั้งวัน และหากไม่รีบปรับเปลี่ยนพฤติกรรมในการทำงาน อาจจะส่งผลในระยะยาวจนอาจเสียใจภายหลังก็เป็นได้ THE STANDARD ชวนคุณมาใช้ชีวิตห่างไกลโรคออฟฟิศซินโดรมของคนวัยทำงาน ด้วยกิจกรรมทั้ง 4 นี้ และหวังว่าพวกเราจะได้โบกมือลาอาการออฟฟิศซินโดรมกันเสียที #ลาก่อนนะออฟฟิศซินโดรมการพักสายตา พักสายตาจากคอมพิวเตอร์ทุก 2 ชั่วโมง ให้หลับตา 5-10 นาที หรือกะพริบตาถี่ๆ เพื่อป้องภาวะตาแห้ง และปรับหน้าจอคอมฯ ให้อยู่ในระดับสายตา ก็สามารถช่วยให้อาการเมื่อยล้าลดลงได้ขยับร่างกายบ่อยๆ การลุกไปทำกิจกรรมต่างๆ ก็เป็นหนึ่งวิธีที่ช่วยได้ เช่น เดินไปคุย เมาท์มอยกับเพื่อนร่วมงานแทนการใช้โทรศัพท์ รวมถึงใช้บันไดแทนลิฟต์ ก็เป็นอีกวิธีที่ช่วยในการยืดกล้ามเนื้อและเสริมสร้างความแข็งแรงให้กับกล้ามเนื้อ อีกทั้งยังเป็นการช่วยให้สมองผ่อนคลายออกไปทำกิจกรรมในวันหยุด การออกไปทำกิจกรรมข้างนอกบ้างในวันเสาร์-อาทิตย์ เป็นอีกวิธีที่จะช่วยลดการเป็นออฟฟิศซินโดรม ทั้งยังเป็นการเข้าสังคมและการทำประโยชน์เพื่อสังคม เช่น เล่นแบดมินตัน เล่นฟุตบอล ปีนเขาจำลองกับก๊วนเพื่อน ร่วมกิจกรรมปลูกป่าเพื่อฟื้นฟูธรรมชาติ ฯลฯ คุณอาจจะพบว่าการทำกิจกรรมในวันหยุดก็ไม่ใช่เรื่องที่น่าเบื่ออย่างที่คิดออกกำลังกายสม่ำเสมอ ถ้าออฟฟิศของคุณมีการจัดกิจกรรมเพื่อสานสัมพันธ์ของคนในองค์กร คุณควรใช้โอกาสนี้เพื่อที่จะยืดเส้นสาย ออกกำลังกายเพื่อความสนุกสนานและผ่อนคลายความเครียด ทั้งยังเป็นเวทีให้พนักงานได้ร่วมกันใช้ความคิดสร้างสรรค์ และย้อนวัยกลับไปเป็นเด็กอีกครั้งด้วยภาพประกอบ: พิสูจน์อักษร: 
ชวนคุณมาใช้ชีวิตห่างไกลโรคออฟฟิศซินโดรมของคนวัยทำงาน ด้วยกิจกรรมทั้ง 4 นี้ และหวังว่าพวกเราจะได้โบกมือลาอาการออฟฟิศซินโดรมกันเสียที